Na temelju članka 114. stavka 1. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 152/11 – pročišćeni tekst, 111/ 12 i 68/13 i 110/15), a u svezi sa člankom 71. stavak 2. Zakona o ustanovama („Narodne novine“, broj 76/93, 29/97 - ispravak, 47/99-ispravak, 35/08 i 127/19), članka 14. Zakona o knjižnicama i knjižničnoj djelatnosti („Narodne novine“ broj 17/19, 98/19, 114/22. i 36/24) i članka 29. Statuta Općine Gornja Rijeka („Službeni glasnik Koprivničko - županije“ broj 1/18, 5/20. i 3/21), Općinsko vijeće Općine Gornja Rijeka na 24. sjednici održanoj 27. veljače 2025. godine donijelo je

**ODLUKU**

**o imenovanju likvidatora ustanove Općinska knjižnica Sidonije Rubido Erdödy**

**Članak 1.**

Za likvidatora ustanove Općinska knjižnica Sidonije Rubido Erdödy (u daljnjem tekstu: Ustanova) imenuje se Jasmina Žibrin, OIB: 89806340624 iz Kalnika, Starogradska ulica 28 (u daljnjem tekstu: Likvidator), a koja posjeduje znanje za provedbu likvidacije i sastavljanja financijskih izvješća.

**Članak 2.**

Likvidator je dužan završiti tekuće poslove, naplatiti tražbine Ustanove, unovčiti preostalu imovinu i podmiriti vjerovnike. Radi dovršenja poslova koji su u tijeku Likvidator može sklapati i nove poslove.

**Članak 3.**

Likvidator je dužan sastaviti financijska izvješća na početku i po završetku likvidacije.

**Članak 4.**

Nakon što se podmire dugovi Ustanove, Likvidator je obvezan preostalu imovinu dodijeliti osnivaču.

**Članak 5.**

Likvidator je dužan provesti i druge radnje likvidatora sukladno Zakonu o trgovačkim društvima.

**Članak 6.**

Likvidator je dužan nakon okončanja likvidacijskog postupka podnijeti prijavu nadležnom trgovačkom sudu za upis brisanja Ustanove iz Sudskog registra.

**Članak 7.**

Troškove likvidacijskog postupka snosi Općina Gornja Rijeka.

**Članak 8.**

Ova Odluka stupa na snagu prvog dana od dana objave na mrežnim stranicama Općine Gornja Rijeka.

**OPĆINSKO VIJEĆE OPĆINE GORNJA RIJEKA**

KLASA: 611-03/22-01/05

URBROJ: 2137-25-25-13

Gornja Rijeka, 27. veljače 2025.

**PREDSJEDNIK:**

Stjepan Borjan